Karol Veľký (Eginhardi vita, 11. stol. Paríž)
**Miniatúra** znamená drobný obrázok, pôvodne v stredovekom knižnom maliarstve, od 16. storočia ako malé obrázky a medailóny, najčastejšie portréty.

Pôvod slova
-----------

Slovo miniatúra znamená pôvodne "to, čo sa má vyfarbiť červenou", od *miniare* a *minium* (olovnatá červeň), podobne ako je slovo rubrika od *rubrum*, na červeno. Pisári rukopisov vynechávali miesto pre iniciály, ktoré sa písali ozdobným písmom a červeným atramentom. Prví tlačiari ešte v 15. storočí vynechávali miesto pre začiatočné písmená kníh a kapitol, kam sa potom ručne maľovali väčšinou červené iniciály. Do týchto písmen sa už v ranom stredoveku maľovali rôzne ozdoby, ornamenty a výjavy – miniatúry.

Knižné miniatúry
----------------

Miniatúry sa maľovali krycími temperovými farbami na pergamen, a to až po napísaní rukopisu. Pozadie bývalo niekedy i pozlátené.

Najstaršie miniatúry neskorej antiky a raného stredoveku sú celostránkové obrázky a ilustrácie, väčšinou v bibliách alebo bohoslužobných knihách. Neskôr prevládajú ornamentálne iniciály len s jednotlivými postavami, až v neskorom stredoveku sa i v knižných miniatúrach opäť objavujú celé výjavy a krajiny.

J.-B. Augustín: Bacchantka (Medailón, 1799)

Medailón
--------

S rozšírením kníhtlače v 16. storočí knižné miniatúry zanikajú, v tom istom čase však vzniká iný typ miniatúr, teraz už výhradne v zmysle "malých obrazov". Sú to väčšinou portréty, kruhové, elipsovité alebo štvorhranné, maľované na dreve, na kove, na skle a neskôr i na porceláne. Veľkej obľube sa miniatúry tešili v 16. storočí a potom opäť v 18. a 19. storočí, kým ich nevytlačili fotografie.

Zberateľstvo miniatúr
---------------------

Tak ako sa zbierajú obrazy či iné umelecké diela, sú aj mnohí zberatelia miniatúr. V roku 1971 bola na aukcii vydražená miniatúra portrétu od Isaaca Olivera za 65 000 libier .

Stredoveké miniatúry
--------------------

* Svätý Lukáš  (Evangeliár sv. Augustina, 6. stor. Taliansko; dnes v Cambridgi)Svätý Lukáš (Evangeliár sv. Augustina, 6. stor. Taliansko; dnes v Cambridgi)
* Sv. Václav (Kódex Vyšehradský, cca 1080)Sv. Václav (Kódex Vyšehradský, cca 1080)
* Dioskurides, Herbár (Irak, 13. stor.)Dioskurides, Herbár (Irak, 13. stor.)
* Bratia Limbourgovci: máj (1410)Bratia Limbourgovci: máj (1410)
* Vojenský tábor (Dalimilova kronika, cca 1330)Vojenský tábor (Dalimilova kronika, cca 1330)
* Opátka Kunhuta  (cca 1310)Opátka Kunhuta (cca 1310)
* Biblia Václava IV. (Viedeň, 1400)Biblia Václava IV. (Viedeň, 1400)
* Žongléri (Bibliothéque National, Paríž, cca 1200 – 1300)Žongléri (Bibliothéque National, Paríž, cca 1200 – 1300)

Referencie
----------

1. ↑   = miniature & searchmode = none
2. 1 2  AUTORSKÝ KOLEKTÍV. *Sběratelství*. Praha : Svoboda, 1983. Kapitola Sběratelství lidové / 12. (12)

Literatúra
----------

* J. Krása, *České iluminované rukopisy 13.-16. storočia*. Praha: Odeon, 1990 - 455 s. ISBN 80-207-0114-1
* J. Royt, *Stredoveké maliarstvo v Čechách*. Praha: Karolinum, 2002 - 163 s.: obr ISBN 80-246-0265-2
* K. Stejskal - P. Voit, *iluminované rukopisy doby husitskej*. Praha: Grafit, 1991 - 239 s. ISBN 80-900380-0-X

Externé odkazy
--------------

* *Ottův slovník naučný*, heslo Miniatura
* 50 leaves from Medieval Manuscripts from the Otto F. Ege Collection at the University of South Carolina Library's Digital Collections Page; 12th–16th Century
* The Illuminated Middle Ages. Several hundred digitized illuminated texts from French national library collections. (commercial)

Zdroj
-----

* *Tento článok je čiastočný alebo úplný preklad článku Miniatura (malířství) na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Miniatúra (maliarstvo)**